Visit Site
Recommended byColombia
జయం, దిల్, ఇష్క్, గుండెజారి గల్లంతయ్యిందే, అ.. ఆ లాంటి బ్లాక్ బస్టర్ హిట్‌ చిత్రాలతో యూత్ స్టార్‌గా మారారు నితిన్. అయితే కెరియర్ గ్రాఫ్‌లో విజయాలకంటే అపజయాలే ఎక్కువ ఉన్నప్పటికీ.. నిర్మాణ రంగంలో అనుభవం ఉండటం వల్ల నితిన్‌కి సినిమాల కొరత ఉండదు. ఆ, ఆ సినిమా తరువాత లై, చల్ మోహన్ రంగ వంటి చిత్రాలను చేసినప్పటికీ అ.. ఆ స్థాయి విజయాన్ని సాధించలేకపోయారు. దీంతో తన కెరియర్ స్టార్టింగ్‌‌లో ‘దిల్’ లాంటి యూత్ ఫుల్ లవ్ స్టోరీతో బ్లాక్ బస్టర్ హిట్ ఇచ్చిన నిర్మాత దిల్ రాజుతో చాలా ఏళ్ల తరువాత ‘శ్రీనివాస కళ్యాణం’ మూవీ చేస్తుండటంతో ఈ సినిమాపై అంచనాలు వచ్చాయి.
దీనికి తోడు ‘శ్రీనివాస కళ్యాణం’ నా కెరీర్‌లోనే టాప్ 1 మూవీ అవుతుందిన ధీమా వ్యక్తం చేస్తున్నాడు నితిన్. సినిమా చూసిన త‌ర్వాత అంద‌రూ వారి జీవితాల‌ను క‌నెక్ట్ చేసుకుని ఆనంద భాష్పాలు రాల్చారని ఈ సినిమా తప్పకుండా హిట్టే అని బల్ల గుద్దిమరీ చెబుతున్నారు నితిన్. ఇక ఇటీవల విడుదలైన టీజర్, ట్రైలర్‌లలో పెళ్లికొడుకు గెటప్‌లో ఉన్న నితిన్‌కి మంచి రెస్పాన్స్ రావడంతో ‘శ్రీనివాస కళ్యాణం’ ఎలా ఉండబోతుందా? అన్న ఆసక్తి ప్రేక్షకుల్లో మొదలైంది.
2. రాశి ఖన్నా, నందితా శ్వేతా:
‘శ్రీనివాస కళ్యాణం’ చిత్రంలో నితిన్‌కి జోడీగా రాశి ఖన్నా నటిస్తుండగా.. ప‌ద్మావ‌తి అనే క్యారెక్ట‌ర్‌లో నందితా శ్వేత కీలకపాత్రలో నటించారు. ఇటీవల ‘తొలిప్రేమ’ చిత్రంతో బిగ్ హిట్ అందుకున్న రాశి ఖన్నా.. ‘శ్రీనివాస కళ్యాణం’ చిత్రంతో మరో హిట్‌ను అందుకుందుకునేందుకు ప్రయత్నిస్తుంది. ‘శ్రీనివాస కళ్యాణం’ మూవీ నా కెరియర్‌లో బెస్ట్ మూవీ అవుతుందని.. నేను ఇప్పటి వరకూ చేసిన పాత్రల్లో ఇది నాకు ఇష్టమైన రోల్ అంటుంది రాశి ఖన్నా. ఇక నితిన్‌కి పర్ఫెక్ట్ జోడీగా కుదరడంతో ఈ కళ్యాణం కనువిందే అంటుందామె.
3. దర్శకుడు సతీష్ వేగేశ్న
స్క్రిప్ట్ రైటర్‌గా ‘మా పెళ్లికి రండి, తొట్టి గ్యాంగ్, కబాడీ కబాడీ, నా ఆటోగ్రాఫ్, గబ్బర్ సింగ్, రామయ్యా వస్తావయ్యా, సుబ్రహ్మణ్యం ఫర్ సేల్’ లాంటి విజయవంతమైన చిత్రాలకు పనిచేసిన సతీష్ వేగేశ్న ‘దొంగల బండి’ చిత్రంతో దర్శకుడిగా పరిచయం అయ్యారు. ఆ తరువాత రామదండు, కులూమనాలీ వంటి చిత్రాల తీసినప్పటికీ.. 2017లో వచ్చిన ‘శతమానం భవతి’ చిత్రంతో బ్లాక్ బస్టర్ హిట్ అందుకున్నారు. శర్వానంద్, అనుపమ జోడీగా దిల్ రాజు నిర్మాతగా వ్యవహరించిన ఈ చిత్రం సంక్రాంతి విడుదలై సూపర్ హిట్ చిత్రంగా నిలిచింది. ఈ చిత్రంతో బెస్ట్ పాపులర్ డైరెక్టర్‌గా నేషనల్ అవార్డ్ అందుకున్నారు సతీష్ వేగేశ్న. దీనితో పాటు రాష్ట్ర ప్రభుత్వంచే బెస్ట్ డైరెక్టర్‌గా నంది అవార్డును అందుకున్నారు.
ఇక ‘శతమానం భవతి’ చిత్రం తరువాత దిల్ రాజు బ్యానర్‌లో రెండోసారి చేస్తుండటంతో ఈ చిత్రంపై అంచనాలు పెరిగాయి. దీనికి తోడు ‘సినిమా విడుద‌లైన త‌ర్వాత ‘శ్రీనివాస కళ్యాణం’ గురించి అందులో న‌టించిన వారి గురించి మాట్లాడతా’ అని స్టేట్ మెంట్ ఇవ్వడంతో సతీష్ వేగేశ్న ఈ చిత్రంపై ఎంత కాన్ఫిడెంట్‌గా ఉన్నారో అర్థం చేసుకోవచ్చు.
4. దిల్ రాజు
చిన్న నిర్మాతగా తెలుగు పరిశ్రమలోకి అడుగుపెట్టిన దిల్ రాజు... బడా ప్రొడ్యుసర్ రేంజ్‌కి ఎదిగారంటే దానికి కారణం ఆయన కెరియర్ ప్రారంభంలో తీసిని ‘దిల్’ చిత్రమే. ఈ సినిమాతో రాజు గారి పేరుముందు దిల్ వచ్చి చేరింది. దీంతో ఆయన దిల్ రాజు అయ్యారు. ఆ దిల్ చిత్రంలో హీరో నితిన్. అటు హీరోగా నితిన్‌కి, ఇటు నిర్మాతగా దిల్ రాజుకి బ్రేక్ ఇచ్చింది ఈ చిత్రమే. దీంతో వీరి కాంబినేషన్‌లో మూవీ అంటే భారీ అంచనాలే ఉంటాయి.
దీనికి తోడు సతీష్ వేగేశ్న, దిల్ రాజు కాంబోలో వచ్చిన ‘శతమానం భవతి’ బ్లాక్ బస్టర్ హిట్ కావడంతో ‘శ్రీనివాస కళ్యాణం’ కూడా హిట్టే అంటున్నారాయన. సినిమా చాలా బాగా వచ్చింది. ప్రేక్ష‌కుల రెస్పాన్స్ కోసం వెయిట్ చేస్తున్నాం. ఈరోజు మేం ప‌డ్డ క‌ష్టానికి రేపు రాబోయే రిజ‌ల్ట్ గురించి ఆస‌క్తిగా ఎదురుచూస్తున్నాం. అయితే సినిమా హిట్ అవుతుంద‌ని కాన్ఫిడెంట్‌గా ఉన్నాం అంటూ ధీమా వ్యక్తం చేస్తున్నారు దిల్ రాజు.
5. భారీ తారాగణం, మ్యూజిక్..
‘శ్రీనివాస కళ్యాణం’ చిత్రానికి ప్రధాన బలం.. నటీనటులే. ఇందులో నితిన్, రాశీ ఖాన్నా, నందితా శ్వేతా లీడ్ రోల్స్ చేస్తుండగా.. రాజేంద్రప్రసాద్, ప్రకాశ్ రాజ్, జయసుధ, నరేష్, సితార లాంటి సీనియర్ నటీనటులు ముఖ్యపాత్రల్లో నటిస్తున్నారు. సుమారు 100 మందికి పైగా నటీనటులు ‘శ్రీనివాస కళ్యాణం’ చిత్రంలో నటిస్తున్నారంటే ఈ పెళ్లిలో ఉన్న ప్రాధాన్యత ఏంటో అర్థం చేసుకోవచ్చు.
ఈ చిత్రానికి మిక్కీ జె మేయర్ అందించిన మ్యూజిక్ హెల్ప్ అవుతుంది. ‘మహానటి’ లాంటి మ్యూజికల్ హిట్ అందించిన మిక్కీ.. ‘శ్రీనివాస కళ్యాణం’ చిత్రానికి మంచి సంగీతం అందించారు. ఈ చిత్రంలో పెళ్లి నేపధ్యంలో వచ్చే సాంగ్ ఇప్పటికే వైరల్‌గా మారింది. వినడానికి వినసొంపుగా ఉన్న ‘శ్రీనివాస కళ్యాణం’ పాటలకు సమీర్‌రెడ్డి విజువల్ ఎఫెక్ట్ తోడైతే ప్రేక్షకులు కనువిందనే చెప్పాలి.
X